# Malitseqartitsineq

## Suliamik malitseqartitsinermi naammassinninnermullu qulakkeerutit

|  |  |
| --- | --- |
| Minnerpaamik ukiumut ataasiarluni tapersiissutigineqartut malinnaavigineqarput |  |
| Attaveqarfigisartakkat ataatsimeeqatiginissaannut aggersaasoqarpoq aammalu meeraq, ilaqutai, sulisut aamma nammineq attaveqarfigisartagai aggersarneqarput |  |
| Meeraq inissinneqarsimappat, inersimasunik najuuttoqartinnagu sumiiffimmi inissiiviusumi meeraq oqaloqatigineqarpoq (nakkutilliineq inummut tunngasoq) |  |
| Inunnit suliaqartunit attuumassuteqartunit meeqqamik ilisarisimannittunit meeraq pillugu killiffinnut nalunaarusiaq piniarneqarpoq. Assersuutigalugu ulluunerani paaqqinniffik, meeqqat atuarfiat, avatangiisini sullissisut il.il |  |
| Meeqqap inissisimanera paasinarsisinneqarpoq aammalu suliniuteqarneq eqqortuunersoq aamma suliniuteqarneq iluarsineqassanersoq isummerfigineqarput |  |
| Meeraq inissinneqarsimappat, meeqqat angajoqqaanik aamma attaveqarfigisartakkanik najuisarnissaa attaveqarneralu isummerfigineqarput |  |
| Suliami aalajangiisoqarsimappat, aalajangiisoqartinnagu meeraq oqaloqatigineqarpoq. Suliniuteqarnermut imaluunniit allannguutinut pisussanut meeraq qanoq isumaqarnersoq, meeraq oqaloqatigineqarpoq |  |
| Suliniuteqarnermut anguniagaq anguneqarpat, suliaq matuneqassaaq. Suliaq matuneqartoq, ilaqutaasut nammineq aamma sulisut attaveqarfigisartagai ilisimatinneqarput |  |
| Inissiinerup unitsinneqarnerani angerlartitsinermilu | |
| Naliliisoqarpoq angajoqqaatut oqartussaasup meeqqap pisariaqartitai naammassisinnaagai (immaqa tapersiinernik iliuuseqarluni) |  |
| Angajoqqaat meeqqap pisariaqartitai naammassisinnaaneraat naliliinissamut iluaqutaasussamik, angajoqqaatut piginnaasaqarnermut misissuineq inniminnerneqarpoq |  |
| Meeraq oqaloqatigineqarpoq, aammalu susoqassanersoq aammalu sooq, meeraq paasitilluarneqarpoq |  |
| Sumiiffimmit inissiiviusumit allaganngorlugu killiffik piniarneqarpoq |  |
| Angajoqqaat, angajoqqaarsiat/ulloq unnuarlu paaqqinniffik angerlartitsinissaq pillugu paasitilluarneqarput aammalu angerlartitsinissamut tapersersuipput |  |
| Meeraq, angajoqqaat aamma sumiiffik inissiiviusoq minnerpaamik sapaatit akunneri 12-it sioqqullugit angerlartitsinissaq pillugu ilimasaarneqarput |  |
| Angerlartitsinissamut iliuusissanut pilersaarut suliarineqarpoq aammalu meeqqamut, angajoqqaanut immaqalu attaveqarfigisartakkanut angerlartitsinissaq sioqqutitsiarlugu kingoqqutitsiarlugulu tapersiinissaq piareersarneqarpoq. |  |